като се има предвид, че Съединените щати са много по-голям пазар от Обединеното кралство и че за да установи кредитоспособността, Комисията се е основала на рейтинги на облигации от Съединените щати, тази референтна стойност бе счетена за много по-подходяща от използваната от Комисията референтна стойност на Обединеното кралство за малките предприятия.
 (357)
 Комисията отбеляза, че твърдението, съгласно което банките често се отказват от разходите, свързани с таксите за ангажимент и подновяване, за да си осигурят големи търговски клиенти, не е подкрепено с доказателства. Освен това Комисията направи преглед на предложената от дружеството референтна стойност и установи, че тя се отнася конкретно до кредитни линии за малки предприятия с максимален размер до 3 милиона USD, и по-специално свързани с краткосрочни нужди от оборотен капитал. За сметка на това, за използваната от Комисията референтна стойност се е прилагала минимална граница от 25 000 GBP, без да има горна граница, нямало е ограничения по отношение на използването на предоставения капитал или на времетраенето, и референтната стойност е била отделена от друг посочен в същия документ финансов продукт, който е бил специално пригоден за малките предприятия. Така че референтната стойност на Комисията е била по-подходяща за големи клиенти. Освен това банката в САЩ, която е предоставяла кредитните линии в избрания от дружеството пример, извършва дейност изключително на пазара на САЩ, докато банката HSBC (използваната от Комисията референтна стойност) е световна банка, която извършва дейност и на китайския пазар. Комисията не разполага с доказателства, които да показват, че банката HSBC се отказва от таксите в зависимост от големината на клиента. Така че в това отношение референтната стойност на Комисията изглежда по-подходяща. Поради това твърденията на дружеството бяха отхвърлени.
 3.4.3.2. Менителници с банков акцепт
 а) Обща информация
 (358)
 Менителниците с банков акцепт са финансов продукт, целящ да развие по-активен вътрешен паричен пазар чрез разширяване на кредитните продукти. Това е форма на краткосрочно финансиране, която може „да намали разходите за финансиране и да подобри капиталовата ефективност“ на издателя на менителницата (96).
 (359)
 Менителниците с банков акцепт могат да бъдат използвани само за уреждане на действителни търговски сделки и издателят им трябва да представи достатъчно доказателства в това отношение, например под формата на договор за покупка/продажба, фактура, ордер за доставка и т.н. Менителниците с банков акцепт могат да бъдат използвани като стандартно платежно средство при договори за покупка, заедно с други средства, като паричен превод или платежно нареждане.
 (360)
 Менителницата с банков акцепт се изготвя от съставителя (издателя, който също така е купувач по базисната търговска сделка) и се акцептира от банка. С акцептирането на менителницата банката приема да извърши безусловно плащане на посочената в менителницата сума на поемателя/приносителя на определената дата (на падежа).
 (361)
 По принцип в договорите за банково акцептиране се съдържа списък на сделките, които са обхванати от сумата на менителницата, като се посочва падежът на плащането на доставчика и падежът на менителницата с банков акцепт.
 (362)
 Комисията установи, че като цяло менителници с банков акцепт се издават в рамките на договор за издаване на менителници с банков акцепт, в който се посочват банката, доставчиците